17. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ  ΚΥΒΕΡΝΗΣΕΩΣ Αριθ. 548796/234 της 10 Δεκ. 1979/1 Φεβρ. 1980 (ΦΕΚ Β' 94) Περί οργανώσεως και λειτουργίας Τοπικής Σχολής Ξεναγών Κρήτης. Έχοντας υπόψη: α)Το Ν. 1624/51 «περί ΕΟΤ», όπως τροποποιήθηκε και ισχύει σήμερα. β)Τις διατάξεις του Ν. 710/77 «περί ξεναγών». γ)Την απόφαση αρ. 1140/30.10.79 του Δ.Σ. ΕΟΤ, αποφασίζουμε: Εγκρίνουμε: 1.Τη λειτουργία Τοπικής Σχολής Ξεναγών Κρήτης στα Χανιά, για την εκπαιδευτική περίοδο 1979-80, με χρονική διάρκεια έξι (6) μηνών, παρατεινόμενη κατά τις τρεις εξεταστικές διπλωματικές περιόδους. Ο αριθμός των εισαγομένων σπουδαστών θα ανέλθει σε τριάντα (30). 2.Η τοπική Σχολή Ξεναγών Κρήτης να λειτουργήσει βάσει του συνημμένου εσωτερικού Κανονισμού Λειτουργίας. 3.Η άδεια των αποφοίτων Ξεναγών της Σχολής αυτής να ισχύει για τις νήσους Κρήτη και Θήρα. 4.Εγκρίνει τον προϋπολογισμό δαπανών λειτουργίας της Σχολής Ξεναγών Κρήτης, ο οποίος θα ανέλθει στο ποσό των δρχ. 1.050.000 αναλυόμενο ως ακολούθως: α)Εισαγωγικές Εξετάσεις δρχ.   50.000 β)Αμοιβές Καθηγητών δρχ.  600.000 γ)Λοιπές ανάγκες δρχ.  300.000 δ)Απρόβλεπτα δρχ.  100.000 1.050.000 Το ανωτέρω ποσό θα καλυφθεί από τον τακτικό προϋπολογισμό ΕΟΤ (ΚΑ 4681). 5.Την παρακολούθηση λειτουργίας της Τοπικής Σχολής να αναλάβει η υπάλληλος της Δ/νσεως Τουρισμού Κρήτης ΑΤ κατηγορίας Χριστίνα Θάνου, η οποία απασχολείται στο Γραφείο ΕΟΤ Χανίων. 6.Εξουσιοδοτεί τον Πρόεδρο και το Γεν. Γραμματέα για τη ρύθμιση κάθε περαιτέρω λεπτομέρειας. ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΧΟΛΗΣ ΞΕΝΑΓΩΝ ΚΡΗΤΗΣ Άρθρο 1. Λειτουργία και Σκοπός Σχολής Ξεναγών Κρήτης. Η Τοπική Σχολή Ξεναγών στην Κρήτη λειτουργεί ως μονοετής και για μια μόνο εκπαιδευτική περίοδο. Το Δίπλωμα πού χορηγεί η Σχολή ισχύει για τις περιοχές Κρήτης και Σαντορίνης (Θήρας). Η διάρκεια λειτουργίας της ορίζεται σε έξι μήνες παρατεινόμενη κατά τις τρεις διπλωματικές εξεταστικές περιόδους. Σκοπός και αποστολή της Σχολής Ξεναγών Κρήτης είναι ή επαγγελματική κατάρτιση των σπουδαστών της για την ιστορική και καλλιτεχνική αξία των αρχαίων, μεσαιωνικών και νεωτέρων μνημείων, για τα Μουσεία, την Ιστορία, τη Γεωγραφία καθώς και για κάθε πολιτιστικό επίτευγμα των περιοχών Κρήτης και Σαντορίνης, από την αρχαιότητα μέχρι σήμερα. Με τον τρόπο αυτόν οι απόφοιτοι Ξεναγοί γίνονται ικανοί για τον κατατοπισμό των περιηγητών και την προβολή των περιοχών αυτών στους επισκέπτες τους. Ο σκοπός αυτός επιτυγχάνεται με κατάλληλη θεωρητική και πρακτική εκπαίδευση, όπως καθορίζεται στο άρθρο 6, βάσει του εκπαιδευτικού προγράμματος της Σχολής. άρθρο του παρόντα Κανονισμού με εξαίρεση το όριο (Μετά τη σελ. 88,18) Σελ. 88,19 Τεύχος 737-Σελ. 17 Ξεναγοί και Διερμηνείς 18.Β.ε.17 289 ηλικίας. Οι υποψήφιοι αυτοί υποχρεούνται σε εξέταση ξένης γλώσσας, εκτός των περιπτώσεων που έχουν εξετασθεί πρόσφατα σύμφωνα με τα ισχύοντα σήμερα. γ)Έλληνες από την αλλοδαπή, ανεξάρτητα από την υπηκοότητά τους, και Κύπριοι υπήκοοι εφ' όσον έτυχαν σχετικής υποτροφίας από το Κρατικό ΄Ιδρυμα Υποτροφιών (Ι.Κ.Υ.) και εφ' όσον πληρούν τα υπό του άρθρου 7 του παρόντα Κανονισμού καθοριζόμενα τυπικά προσόντα. δ)Απόφοιτοι της Σχολής Ξεναγών Κύπρου. Ο αριθμός των εισαγομένων χωρίς εισαγωγικές εξετάσεις, σύμφωνα με τις ανωτέρω τέσσερις περιπτώσεις, δεν μπορεί να υπερβαίνει το 20% του αριθμού των εισακτέων. Οι εισαγόμενοι χωρίς εξετάσεις έχουν όλες τις άλλες υποχρεώσεις προς τη Σχολή όπως και οι λοιποί σπουδαστές. 2.Στην περίπτωση πού κάποιος δε θα προσέλθει μέσα στην καθορισμένη προθεσμία για οποιοδήποτε λόγο θα χάσει το δικαίωμα εγγραφής, η θέση του δε θα συμπληρωθεί από τον επόμενο κατά σειρά επιτυχίας στον πίνακα επιτυχόντων. 3.Αν κάποιος από αυτούς που έχουν εγγραφεί επιθυμεί να αποχωρήσει οφείλει να το δηλώσει εγγράφως μέσα σε 10 ημέρες το αργότερο από την έναρξη των μαθημάτων. Η θέση αυτού που αποχωρεί μπορεί να συμπληρωθεί από τον αμέσως επόμενο στον πίνακα επιτυχόντων. Στην περίπτωση αυτή δε θα υπολογίζεται ως χρόνος απουσίας το χρονικό διάστημα πού δεν παρακολούθησε τα μαθήματα πριν από την εγγραφή του. Άρθρο 10. Υποχρεώσεις σπουδαστών. 1.Οι μαθητές από την εισαγωγή τους στη Σχολή και σ' όλη τη διάρκεια της φοίτησής τους υποχρεώνονται: α)Στη συνεχή παρακολούθηση του εκπαιδευτικού προγράμματος. β)Στις γραπτές η προφορικές ασκήσεις προόδου της ύλης που διδάσκεται πρακτική ξεναγήσεως κατά τις εκπαιδευτικές εκδρομές. γ)Στην πιστή εφαρμογή των υποδείξεων και συστάσεων του διοικητικού προσωπικού καθώς και του Παρόντα Κανονισμού, του οποίου απαιτείται να λαμβάνουν γνώση με την εγγραφή τους στη Σχολή. 2.Η μη τήρηση των υποχρεώσεων από τους μαθητές, έχει ως συνέπεια την επιβολή σχετικών ποινών. Άρθρο 11. Ποινές σπουδαστών. 1.Οι προβλεπόμενες ποινές έχουν την εξής κλιμάκωση: Σύσταση, επίπληξη, ημερήσια αποβολή, πολυήμερη αποβολή (μέχρις 7 ημερών), αποβολή πέραν των 7 ημερών, καθώς και οριστική διαγραφή από τη Σχολή. Σελ. 88,20 Τεύχος 737-Σελ. 18 2.Οι ποινές μέχρι και της 7ήμερης αποβολής επιβάλλονται από τον Προϊστάμενο της Σχολής, μετά από πρόταση των καθηγητών. Οι ποινές πέραν της 7ήμερης αποβολής από το Γενικό Γραμματέα ΕΟΤ, μετά από πρόταση του Προϊσταμένου της Σχολής, μετά από απόφαση του Συλλόγου των Καθηγητών. 3.Μαθητής πού θα τιμωρηθεί με αποβολή πέραν των 10 ημερών συνολικά ή θα πέσει σε σοβαρό παράπτωμα διαγράφεται από τη Σχολή μετά από απόφαση του Συλλόγου των Καθηγητών. Άρθρο 12. Απουσίες σπουδαστών. 1.Προσδιορισμός:α)Στο μαθητή πού απουσιάζει κατά την προγραμματισμένη ώρα διδασκαλίας στη Σχολή υπολογίζεται μία ωριαία απουσία. β)Στο μαθητή που απουσιάζει από μία ομαδική εκπαιδευτική επίσκεψη αρχαιολογικών χώρων ή μνημείων κτλ. μέσα ή έξω από τα Χανιά, υπολογίζεται ημερήσια απουσία, ανεξάρτητα από τον αριθμό των τόπων επίσκεψης και από το χρόνο διδασκαλίας. 2.Καθορισμός ορίων:α)Για τα θεωρητικά μαθήματα ως ανώτατο όριο ορίζεται ο αριθμός των σαράντα πέντε (45) ωρών απουσίας. Μέχρι τις είκοσι πέντε (25) ώρες απουσίας δε χρειάζεται να προσκομίσει ο σπουδαστής δικαιολογητικά. Από τις είκοσι έξι (26) και μέχρι τις σαράντα πέντε (45), αφού ο σπουδαστής προσκομίσει νόμιμα δικαιολογητικά παραπέμπεται στη δεύτερη διπλωματική εξεταστική περίοδο, διαφορετικά στην τρίτη. Η υπέρβαση και του ορίου των σαράντα πέντε (45) ωρών απουσίας είτε δικαιολογημένων είτε όχι ως συνέπεια την οριστική απόρριψη, λόγω μη κανονικής παρακολουθήσεως του εκπαιδευτικού προγράμματος και τη διαγραφή του σπουδαστή αμέσως από τη Σχολή. Ειδικότερα για κάθε μάθημα, αν κάποιος σπουδαστής πραγματοποιήσει απουσίες που υπερβαίνουν σε ποσοστό το ένα έκτο από το σύνολο των ωρών διδασκαλίας του μαθήματος, στερείται από το δικαίωμα προσελεύσεως στις εξετάσεις της πρώτης διπλωματικής εξεταστικής περιόδου στο μάθημα αυτό, εκτός από την περίπτωση που οι απουσίες καλύπτονται από νόμιμα δικαιολογητικά. β)Για τις εκπαιδευτικές εκδρομές και γενικά επίσκεψη για πρακτική διδασκαλία, ορίζεται ως ανώτατο όριο ο αριθμός των έξι (6) ημερών απουσίας. Μέχρι του αριθμού των τεσσάρων (4) δε χρειάζεται προσκόμιση δικαιολογητικών. Από πέντε (5) και μέχρις έξι (6) αφού ο σπουδαστής προσκομίσει νόμιμα δικαιολογητικά παραπέμπεται στη δεύτερη διπλωματική περίοδο, διαφορετικά στην τρίτη. Η υπέρβαση και του ορίου των έξι (6) ημερών απουσίας, είτε δικαιολογημένη είτε όχι έχει ως συνέπεια την οριστική απόρριψη του σπουδαστή. γ)Επί των ανωτέρω ορίων κανείς συμψηφισμός απουσιών δεν είναι δυνατός και εφαρμόζεται ό,τι προβλέπεται στις προηγούμενες παραγράφους για κάθε περίπτωση. δ)Επαρκή δικαιολογητικά χαρακτηρίζονται η ιατρική βεβαίωση για ασθένεια ή γεγονός ανώτερης βίας πού να δικαιολογεί την απουσία. Τα δικαιολογητικά πρέπει να προσκομίζονται στη Σχολή στην αποκλειστική προθεσμία των πέντε (5) ημερών από την ημέρα της επανόδου στη Σχολή. ε)Κάθε ημέρα, εργάσιμη ή όχι που γίνονται μαθήματα ή εκπαιδευτική εκδρομή υπολογίζεται σαν ημέρα διδασκαλίας για την περίπτωση απουσίας. 18.Β.ε.17 Ξεναγοί και Διερμηνείς 290 Άρθρο 13. Διπλωματικές εξετάσεις. 1.Στο τέλος της εκπαιδευτικής περιόδου οι σπουδαστές υποχρεώνονται να προσέλθουν στις διπλωματικές εξετάσεις γραπτές, προφορικές ή γραπτές και προφορικές μετά από πρόταση των εξεταστών καθηγητών. 2.Οι διπλωματικές εξετάσεις διενεργούνται σε τρεις εξεταστικές περιόδους. Μεταξύ πρώτης και δεύτερης παρεμβάλλεται μηνιαία χρονική διάρκεια, ενώ μεταξύ δεύτερης και τρίτης εικοσαήμερη. Κάθε περίοδος αρχίζει από την ανακοίνωση των αποτελεσμάτων της προηγούμενης. Η εξεταστική περίοδος χάνεται για μαθητή ο οποίος δεν προσήλθε στις εξετάσεις για οποιονδήποτε λόγο ή είχε αποκλεισθεί λόγω υπερβάσεως του ορίου των απουσιών. 3.Δικαίωμα προσελεύσεως στις διπλωματικές εξετάσεις έχουν όλοι οι μαθητές που παρακολούθησαν όλα τα θεωρητικά και πρακτικά μαθήματα και δεν έχουν υπερβεί τα καθοριζόμενα όρια απουσιών. 4.Η βαθμολογία κλιμακώνεται από μηδέν (0) μέχρι είκοσι (20) με το βαθμό δεκατέσσερα (14) σαν βάση αποφοιτήσεως για όλα τα μαθήματα, τα οποία δεν συμψηφίζονται μεταξύ τους. 5.Μαθητής ο οποίος κατά την τρίτη περίοδο δεν εμφανισθεί στις εξετάσεις για οποιονδήποτε λόγο ή απορριφθεί και σ' ένα από τα μαθήματα αποκλείεται των εξετάσεων και απορρίπτεται οριστικά. 6.Μετά την έκδοση των αποτελεσμάτων κάθε εξεταστικής περιόδου συντάσσεται πρακτικό, στο οποίο αναγράφονται τα ονόματα τόσο των επιτυχόντων όσο και των απορριπτομένων. Τα πρακτικά αυτά υπογράφονται από όλους τους καθηγητές, τον Προϊστάμενο της Σχολής και τον εποπτεύοντα Πρόεδρο του Δ.Σ. και στη συνέχεια κυρώνονται με απόφαση του Γενικού Γραμματέα του ΕΟΤ. Αντίγραφο αυτής της αποφάσεως υποβάλλεται υπηρεσιακά στην αρμόδια Δ/νση του ΕΟΤ για την έκδοση των σχετικών αδειών ασκήσεως επαγγέλματος. Η άδεια ασκήσεως επαγγέλματος που θα χορηγηθεί στους αποφοίτους της Σχολής θα ισχύει για τις περιοχές Κρήτης και νήσου Θήρας. Άρθρο 14. Τίτλοι Σπουδών. 1.Η Σχολή μετά την αποφοίτηση χορηγεί στους αποφοίτους σχετικό δίπλωμα. Κατά την απονομή των διπλωμάτων η Σχολή μπορεί να απονέμει ηθικά ή χρηματικά βραβεία στους τρεις πρώτους σε μέσο όρο βαθμολογίας και ήθος μαθητές με την προϋπόθεση ότι έχουν λάβει μέσο όρο βαθμολογίας από 18 1/2 και πάνω. Οι προς βράβευση μαθητές προτείνονται από το Σύλλογο των Καθηγητών δια του Προϊσταμένου της Σχολής. Το ύψος των χρηματικών βραβείων καθορίζεται με απόφαση του Γενικού Γραμματέα του ΕΟΤ μετά από εισήγηση του Προϊσταμένου της Σχολής. Τα διπλώματα και τα βραβεία υπογράφονται από τον Πρόεδρο του ΕΟΤ, το Γενικό Γραμματέα ΕΟΤ και τον Προϊστάμενο της Σχολής. Άρθρο 15. Οικονομικά Σχολής. 1.Οι δαπάνες της Σχολής καλύπτονται από τις πιστώσεις του Τακτικού Προϋπολογισμού του ΕΟΤ. Δαπάνες της Σχολής εννοούνται οι αναγκαίες για την κάλυψη των λειτουργικών της υποχρεώσεων. Το ύψος των απαιτουμένων πιστώσεων καθορίζεται με απόφαση του Δ.Σ. ΕΟΤ, βάσει ενός προϋπολογισμού δαπανών. Τα επί μέρους κονδύλια του εγκεκριμένου αυτού προϋπολογισμού, μπορούν να αυξομειώνονται, ανάλογα με τις ανάγκες, πάντοτε όμως μέσα στα πλαίσια του ποσού που έχει εγκριθεί και πάντα με απόφαση Δ.Σ. ΕΟΤ. Σε αντίθετη περίπτωση, εφ' όσον τα ζητούμενα κονδύλια ξεπερνούν το ύψος του συνολικού εγκριθέντος Προϋπολογισμού απαιτείται και απόφαση του Δ.Σ. τροποποιητική του Προϋπολογισμού, εγκρινόμενη από τον Εποπτεύοντα Υπουργό. 2.Η φοίτηση στη Σχολή για τους μαθητές είναι δωρεάν, καταβάλλεται όμως απ' αυτούς ορισμένο ποσό που αφορά και καλύπτει μόνο τις δαπάνες των εκπαιδευτικών εκδρομών (διανυκτερεύσεις, μεταφορές κτλ.). Το ύψος του καταβαλλόμενου μ' αυτόν τον τρόπο ποσού και ο τρόπος καταβολής από τους μαθητές καθορίζεται με απόφαση του Δ.Σ. ΕΟΤ. 3.Τη διαχείριση των οικονομικών της Σχολής ασκεί ο υπόλογος διαχειριστής ο οποίος ορίζεται με απόφαση του Δ.Σ. ΕΟΤ και υποχρεώνεται να εφαρμόζει τις σχετικές διατάξεις που ισχύουν και για την οικονομική διαχείριση του ΕΟΤ. Άρθρο 16. Δραστηριότητες της Σχολής. Μέσα στα πλαίσια της δραστηριότητας της Σχολής προβλέπεται η οργάνωση και λειτουργία επιμορφωτικού Σεμιναρίου των παλαιών Ξεναγών, οι οποίοι θέλουν να επιμορφωθούν στην ύλη που αφορά την Κρήτη και τη Θήρα, χωρίς να έχουν υποχρέωση να δώσουν εξετάσεις σε οποιοδήποτε μάθημα. Οι προϋποθέσεις και οι λεπτομέρειες λειτουργίας του Σεμιναρίου καθορίζονται με απόφαση του Δ.Σ. ΕΟΤ. Άρθρο 17. Για την τροποποίηση, συμπλήρωση ή κατάργηση άρθρων του παρόντος απαιτείται έγκριση του εποπτεύοντος τον ΕΟΤ Υπουργού, με δημοσίευση της σχετικής αποφάσεως στην Εφημερίδα της Κυβερνήσεως. Άρθρο 18. Από της δημοσιεύσεως του παρόντος στην Εφημερίδα της Κυβερνήσεως, καταργείται κάθε προηγούμενος Κανονισμός. Ο παρών Κανονισμός να δημοσιευθεί στην Εφημερίδα της Κυβερνήσεως. (Μετά τη σελ. 88,20) Σελ. 88,21 Τεύχος 737-Σελ. 19 Ξεναγοί και Διερμηνείς 18.Β.ε.17 291 Άρθρο 2. Διοίκηση Σχολής. 1.Την Εποπτεία της Σχολής Ξεναγών Κρήτης έχει ο Γενικός Γραμματέας ΕΟΤ, την οποία ασκεί μέσω της Δ/νσεως Ι' Εκπαιδεύσεως. Ειδικότερα ο Γενικός Γραμματέας ΕΟΤ: α)Προκηρύσσει το διαγωνισμό εισαγωγής των υποψηφίων. β)Εισηγείται στο Δ.Σ. ΕΟΤ τον προϋπολογισμό δαπανών οργανώσεως και λειτουργίας της Σχολής. γ)Καθορίζει κάθε λεπτομέρεια σχετική με τη λειτουργία της Σχολής, πού δεν έχει προβλεφθεί στον παρόντα Κανονισμό, μετά από Εισήγηση της Δ/νσεως Ι' Εκπαιδεύσεως. δ)Εγκρίνει την προμήθεια υλικών ή την εκτέλεση εργασιών, σύμφωνα με όσα ισχύουν για τον ΕΟΤ, και μέσα στα πλαίσια του εγκεκριμένου προϋπολογισμού. ε)Εγκρίνει, μετά από εισήγηση του Προϊσταμένου της Σχολής, την πραγματοποίηση δαπανών από το Κεφάλαιο «ΑΠΡΟΒΛΕΠΤΑ» μεγαλυτέρων του ποσού των 3.000 δρχ. και σύμφωνα με όσα ισχύουν για τη διενέργεια δαπανών από τον ΕΟΤ. 2.Ο Πρόεδρος του Δ.Σ. ΕΟΤ υπογράφει τα Πρακτικά των εισαγωγικών και Διπλωματικών εξετάσεων και απονέμει με το Γενικό Γραμματέα ΕΟΤ τα Διπλώματα στους αποφοίτους της Σχολής. Άρθρο 3. Προσωπικό της Σχολής. 1.Ο ΕΟΤ επανδρώνει τη Σχολή με υπαλλήλους της Κεντρικής και Περιφερειακής Υπηρεσίας του, εκτός από το βοηθητικό προσωπικό (καθαρίστρια, κλητήρας) που προσλαμβάνεται επιτόπια με σύμβαση εργασίας ή έργου ανάλογα με τις ανάγκες. Οι θέσεις του διοικητικού και βοηθητικού προσωπικού της Σχολής ορίζονται ως εξής: Προϊστάμενος (1), Αντικαταστάτης Προϊσταμένου (1), Διαχειριστής (1), Δακτυλογράφοι (2), Κλητήρας (1), Καθαρίστρια (1). 2.Το ωράριο εργασίας του προσωπικού προσαρμόζεται με τις ανάγκες λειτουργίας της Σχολής και πάντοτε μέσα στα πλαίσια της ισχύουσας εργατικής Νομοθεσίας. Για την περίπτωση υπερωριακής απασχολήσεως το ύψος της αμοιβής καθορίζεται σύμφωνα με τα ισχύοντα. Άρθρο 4. Καθήκοντα και αρμοδιότητες του Προϊσταμένου της Σχολής. 1.Ο Προϊστάμενος ορίζεται από το Δ.Σ. ΕΟΤ μετά από εισήγηση του Γενικού Γραμματέα ΕΟΤ και είναι υπεύθυνος για την ομαλή λειτουργία της Σχολής και για κάθε εκδήλωση πού έχει σχέση μ’ αυτή. Προΐσταται της Σχολής και φέρει την ευθύνη για την πιστή εφαρμογή των διατάξεων του παρόντα Κανονισμού, του εκπαιδευτικού προγράμματος και των αποφάσεων της Διοικήσεως του ΕΟΤ, πού ρυθμίζουν αποκλειστικά θέματα της Σχολής. 2.Εκπροσωπεί τη Σχολή, και κατά περίπτωση με ειδική εξουσιοδότηση δι' αποφάσεως του Γ. Γραμματέα ΕΟΤ, στις σχέσεις της με κάθε Δημόσια Υπηρεσία και Αρχή καθώς και κάθε νομικό ή φυσικό πρόσωπο και προβαίνει σε ανακοινώσεις πού αφορούν τη λειτουργία της Σχολής με κάθε ενημερωτικό μέσο και παραλαμβάνει τη συστημένη προς τη Σχολή αλληλογραφία. 3.Προσυπογράφει όλες τις αποδείξεις δαπανών. 4.Μπορεί να προβαίνει σε δαπάνες από το Κεφάλαιο «ΑΠΡΟΒΛΕΠΤΑ» μέχρι το ποσό των τριών χιλιάδων (3.000) δρχ. (Μετά τη σελ. 88,16(α) Σελ. 88,17 Τεύχος 737-Σελ. 15 Ξεναγοί και Διερμηνείς 18.Β.ε.17 287 5.Παρακολουθεί και κατευθύνει τις εκπαιδευτικές εκδρομές της Σχολής έχοντας τη δυνατότητα να αλλάξει ή να διακόψει το πρόγραμμα μιας εκδρομής, στην περίπτωση που θα το θεωρούσε αναγκαίο. 6.Στις αρμοδιότητές του αυτές ο Προϊστάμενος της Σχολής μπορεί να αναπληρώνεται από τον αντικαταστάτη του ή από εκείνον πού θα εξουσιοδοτούσε ο Γ. Γραμματέας γι' αυτόν το λόγο. Άρθρο 5. Διδακτικό Προσωπικό της Σχολής. 1.Το διδακτικό προσωπικό της Σχολής Κρήτης αποτελείται από Πτυχιούχους Ανωτάτων Εκπαιδευτικών Ιδρυμάτων της Χώρας ή ισοτίμων του Εξωτερικού. 2.Οι καθηγητές ορίζονται με σύμβαση έργου κατόπιν αποφάσεως του Δ.Σ. ΕΟΤ, βάσει εισηγήσεως της Δ/νσεως Ι' Εκπαιδεύσεως. Με απόφαση του Δ.Σ. ΕΟΤ, ορίζονται και οι αμοιβές του διδακτικού προσωπικού (όπως αμοιβή διδασκαλίας, συγγραφικών δικαιωμάτων, διδασκαλίας κατά τις εκπαιδευτικές εκδρομές, εξέταστρα κτλ.). Οι αμοιβές πού καθορίζονται πλην των εξέταστρων είναι οι ίδιες για όλους τους καθηγητές όλων των Σχολών Ξεναγών, εκτός από αυτούς πού προσέρχονται για διδασκαλία από άλλες περιοχές. 3.Οι καθηγητές πού ορίζονται υποβάλλουν στη Σχολή και οπωσδήποτε πριν από την έναρξη των μαθημάτων το αναλυτικό πρόγραμμα της ύλης πού πρέπει να διδαχθεί καθώς και στοιχεία ή πιστοποιητικά που θα ζητηθούν από τη Σχολή. 4.Οι καθηγητές έχουν την υποχρέωση να συντάξουν σημειώσεις για την ύλη που θα διδάξουν, τις οποίες θα παραδώσουν στη Σχολή πριν από την έναρξη των μαθημάτων. Αυτές θα εκτυπώνονται από τη Σχολή για χρήση των μαθητών και θα μοιράζονται δωρεάν. Θα πρέπει να είναι κατατοπιστικές και να περιλαμβάνουν όλη την ύλη του μαθήματός τους. Το συγγραφικό δικαίωμα αυτών των σημειώσεων ανήκει στο συγγραφέα καθηγητή. Ο τρόπος πληρωμής για το συγγραφικό δικαίωμα στους καθηγητές θα καθορίζεται με απόφαση του ΕΟΤ. 5.Στο τέλος της εκπαιδευτικής περιόδου οι καθηγητές έχουν την υποχρέωση να εξετάζουν τους σπουδαστές και στις τρεις εξεταστικές περιόδους και να παραδώσουν τη σχετική βαθμολογία σε (10) ημέρες το αργότερο από τη λήξη των εξετάσεων. 6.Το σύνολο των καθηγητών αποτελεί το Σύλλογό τους. Ο Πρόεδρος και ο Αντιπρόεδρος εκλέγονται από τα μέλη του Συλλόγου των Καθηγητών. Άρθρο 6. Εκπαιδευτικό Πρόγραμμα της Σχολής. 1.Το Εκπαιδευτικό πρόγραμμα της Σχολής εγκρίνεται από το Δ.Σ. ΕΟΤ και περιλαμβάνει μαθήματα θεωρητικά, πρακτικά και διαλέξεις. Σελ. 88,18 Τεύχος 737-Σελ. 16 ΘΕΩΡΗΤΙΚΑ ΜΑΘΗΜΑΤΑ Ώρες   1.Γενική Επισκόπηση Ιστορίας της Αρχαίας Ελλάδας και του Αρχαίου Ελληνικού Πολιτισμού. 30   2.Γενική Επισκόπηση Βυζαντινής Ιστορίας και Βυζαντινού Πολιτισμού 30   3.Γενική Επισκόπηση Ιστορίας της Νεώτερης Ελλάδας. 30   4.Στοιχεία Προϊστορικής Αρχαιολογίας και Τοπογραφία περιοχών Κρήτης και Θήρας 50   5.Στοιχεία Κλασσικής Αρχαιολογίας και Τοπογραφία περιοχών Κρήτης και Θήρας 20   6.Στοιχεία Βυζαντινής και Μεταβυζαντινής Τέχνης και Τοπογραφία περιοχών Κρήτης και Θήρας 40   7.Στοιχεία Λαογραφίας και Λαϊκής Τέχνης περιοχών Κρήτης και Θήρας 30   8.Γεωγραφία Τουριστικών περιοχών 15   9.Στοιχεία Ιστορίας της Νεοελληνικής Τέχνης 20 265 ΠΡΑΚΤΙΚΑ ΜΑΘΗΜΑΤΑ Εκπαιδευτικές εκδρομές, κατά τις οποίες θα γίνεται Πρακτική ξεναγήσεως: Ημέρες 36 ΔΙΑΛΕΞΕΙΣ ΄Ωρες    30 2.Τα θεωρητικά μαθήματα διδάσκονται κατά τις απογευματινές ώρες στην αίθουσα διδασκαλίας της Σχολής. 3.Η διάρκεια της ωριαίας διδασκαλίας των θεωρητικών μαθημάτων όπως και των πρακτικών πού διδάσκονται στα Μουσεία καθορίζονται σε σαράντα πέντε λεπτά (45). 4.Επί των διδασκομένων μαθημάτων μπορούν να γίνουν ασκήσεις για τον έλεγχο της προόδου των μαθητών. 5.Τα πρακτικά μαθήματα γίνονται επί τόπου στις επισκέψεις ή στις μονοήμερες ή πολυήμερες εκδρομές του εκπαιδευτικού προγράμματος στους αρχαιολογικούς χώρους, στα μουσεία, στα ιστορικά και λοιπά μνημεία ή στις περιοχές τουριστικού ενδιαφέροντος, κατά τις πρωινές ή απογευματινές ώρες, εργάσιμες ή ημέρες Κυριακών και αργιών, κατά την κρίση του Προϊσταμένου της Σχολής, κατόπιν συνεννοήσεως με τους καθηγητές και ανεξάρτητα από τα οριζόμενα από το Υπουργείο Παιδείας, περί λειτουργίας Επαγγελματικών Σχολών. 6.Κατά τις εκπαιδευτικές εκδρομές ή και κατά τη διάρκεια των διαδρομών γίνεται η πρακτική της ξεναγήσεως, την ευθύνη δε του προγράμματος έχει ο καθηγητής πού κάνει την ξενάγηση με τον Προϊστάμενο της Σχολής. 7.Οι διαλέξεις προγραμματίζονται από τη Δ/νση της Σχολής κατόπιν συνεννοήσεως με τους καθηγητές. 8.Όλα τα μαθήματα, εκτός από τις διαλέξεις, εξετάζονται στις διπλωματικές εξετάσεις. 18.Β.ε.17 Ξεναγοί και Διερμηνείς 288 Άρθρο 7. Τυπικά προσόντα υποψηφίων. 1.Τα τυπικά προσόντα για τους υποψηφίους της Τοπικής Σχολής Ξεναγών Κρήτης ορίζονται ως έξης: α)Έλληνες υπήκοοι, αλλοδαποί ελληνικής καταγωγής ή Κύπριοι. β)Απόφοιτοι Λυκείου ή εξαταξίου Γυμνασίου ή άλλης ισότιμης Σχολής της ημεδαπής ή αλλοδαπής αναγνωρισμένης από το Υπουργείο Παιδείας. γ)Ηλικίας μέχρι 40 ετών. δ)Υγιείς πνευματικά και σωματικά καθώς και αρτιμελείς σε βαθμό που να μην επηρεάζεται ή μετέπειτα άσκηση του επαγγέλματος. ε)Να γνωρίζουν άριστα μία τουλάχιστον από τις ακόλουθες ξένες γλώσσες: 1.Αγγλική 9.Ολλανδική 2.Βουλγαρική 10.Ουγγρική 3.Γαλλική 11.Πολωνική 4.Γερμανική 12.Πορτογαλλική 5.Γιουγκοσλαβική 13.Ρουμανική 6.Ιαπωνική 14.Ρωσική 7.Ιταλική 15.Σκανδιναβικών Χωρών 8.Ισπανική 16.Φινλανδική στ)Τα αναφερόμενα προσόντα των υποψηφίων ορίζονται ανεξάρτητα από τις κατά νόμο απαιτούμενες προϋποθέσεις και προσόντα για την χορήγηση άδειας ασκήσεως επαγγέλματος Ξεναγού στους αποφοίτους της Σχολής. Άρθρο 8. Εισαγωγικές εξετάσεις. 1.Η εισαγωγή στη Σχολή γίνεται κατόπιν εξετάσεων σε μία τουλάχιστον από τις προβλεπόμενες στο άρθρο 7 ξένες γλώσσες. Μετά την εξαγωγή των αποτελεσμάτων, και εφ' όσον έχουν λάβει βαθμό επιτυχίας από 16-20 οι υποψήφιοι εξετάζονται στην Έκθεση Ιδεών και υποχρεώνονται να προσέλθουν σε μια προσωπική συνέντευξη και προφορική δοκιμασία σε στοιχεία Ιστορίας της Ελλάδος. Οι εξετάσεις, πλην των ξένων γλωσσών, θα γίνονται στην Ελληνική γλώσσα. 2.Οι εξετάσεις διεξάγονται από τριμελή εξεταστική επιτροπή, η οποία απαρτίζεται από τον Πρόεδρο του Δ.Σ. ή από τον υπ' αυτού οριζόμενο αναπληρωτή ως Πρόεδρο, χωρίς δικαίωμα βαθμολογήσεως, και από δύο εξεταστές καθηγητές, οι οποίοι ορίζονται με απόφαση του Γενικού Γραμματέα ΕΟΤ. 3.Αυτή η Επιτροπή φέρει την ευθύνη για την ομαλή και αδιάβλητη διεξαγωγή των εξετάσεων, καθώς και για την έκδοση των αποτελεσμάτων. Οι εξεταστές καθηγητές αμείβονται ειδικά και η αμοιβή καθορίζεται με απόφαση του Δ.Σ. ΕΟΤ. 4.Το κάθε γραπτό της Έκθεσης Ιδεών διορθώνεται και βαθμολογείται από τους εξεταστές ξεχωριστά, με βαθμολογική κλίμακα από μηδέν (0) έως είκοσι (20) και με βάση εισαγωγής το δεκατέσσερα (14). 5.Οι εξετάσεις των ξένων γλωσσών διεξάγονται από τα ακόλουθα Ιδρύματα ή από καθηγητές πού υπεύθυνα υποδεικνύονται από αυτά: Αγγλική:από το Βρετανικό Συμβούλιο. Γαλλική:από το Γαλλικό Ινστιτούτο. Γερμανική:από το Γερμανικό Ινστιτούτο GOETHE. Ιταλική:από το Ιταλικό Ινστιτούτο. Οι άλλες γλώσσες ή και οι προαναφερόμενες σε περίπτωση μη υπάρξεως των Ιδρυμάτων αυτών θα εξετάζονται από εξεταστές που θα καθορίζονται από τις αντίστοιχες Πρεσβείες των Αθηνών. 6.Ο Γενικός Γραμματέας ΕΟΤ, ανάλογα με τις ανάγκες, μπορεί να καθορίζει μονάδες προτιμήσεως για κάθε γλώσσα, οι οποίες θα προσαυξάνουν τη γενική βαθμολογία. 7.Ο τρόπος εξετάσεως στις ξένες γλώσσες καθορίζεται από τα αναφερόμενα Ιδρύματα και με δική τους ευθύνη, ακολουθείται δε η βαθμολογική κλίμακα από μηδέν (0) μέχρις είκοσι (20) με βάση εισαγωγής το δεκαέξι (16). 8.Ως γενική βαθμολογία λαμβάνεται το άθροισμα του βαθμού της Έκθεσης Ιδεών, του βαθμού της ξένης γλώσσας, ο οποίος αυξάνεται με τις σχετικές μονάδες προτιμήσεως και του βαθμού της προσωπικής συνέντευξης και της δοκιμασίας σε στοιχεία Ιστορίας της Ελλάδας. Σε περίπτωση που ο υποψήφιος εξετασθεί σε περισσότερες από μία γλώσσες λαμβάνεται υπόψη εκείνη, της οποίας η βαθμολογία σε σχετικές μονάδες προτιμήσεως δίνει το μεγαλύτερο άθροισμα μονάδων. Στη βαθμολογία αυτή θα προστίθενται οι μονάδες, πάνω από δεκαέξι (16) στις υπόλοιπες γλώσσες, αυξημένες κατά τους αντίστοιχους βαθμούς προτιμήσεως, ή στην περίπτωση βαθμολογίας με το βαθμό (16) θα προστίθεται μόνο ο σχετικός βαθμός προτιμήσεως. 9.Υποψήφιος που έχει πάρει βαθμό κάτω από την καθοριζόμενη βάση εισαγωγής δεν μπορεί να συμψηφίσει τις βαθμολογίες της Έκθεσης Ιδεών και της ξένης γλώσσας και απορρίπτεται. 10.Υποψήφιος που δεν προσήλθε στις εξετάσεις στις καθοριζόμενες από τη Σχολή ημερομηνίες και ώρες για οποιοδήποτε λόγο, αποκλείεται από τις εισαγωγικές εξετάσεις. 11.Μετά το τέλος των γραπτών εξετάσεων και αφού η εξεταστική Επιτροπή αποσφραγίσει τα γραπτά και προβεί στην εξαγωγή των αποτελεσμάτων γίνεται ενώπιόν της, η προσωπική συνέντευξη των υποψηφίων και η προφορική δοκιμασία σε στοιχεία της Ιστορίας της Ελλάδας που έχουν ήδη επιτύχει στη βάση εισαγωγής, και βαθμολογεί με κλίμακα από μηδέν (0) μέχρι πέντε (5). Στη συνέχεια η Επιτροπή συντάσσει σχετικό Πρακτικό με τη γενική βαθμολογία, το οποίο επικυρώνεται από τον Πρόεδρο Δ.Σ. και το Γενικό Γραμματέα ΕΟΤ. Στο πρακτικό συμπληρώνεται ο πίνακας επιτυχόντων, ο οποίος ανακοινώνεται σ' αυτούς που διαγωνίσθηκαν. 12.Από τον πίνακα επιτυχόντων εισάγονται οι πρώτοι κατά σειρά επιτυχίας με βάση το σύνολο των μονάδων πού συγκεντρώνονται και μέχρι να συμπληρωθεί ο προκαθορισμένος αριθμός αυτών πού θα εισαχθούν. Οι ισοβαθμούντες με τον τελευταίο εισαγόμενο εισάγονται ομοίως στη Σχολή. Άρθρο 9. Εγγραφή στη Σχολή. 1.Εκείνοι πού έχουν δικαίωμα εγγραφής (άρθρο 8) έχουν και υποχρέωση μέσα σε 10 ημέρες από την ανακοίνωση των αποτελεσμάτων να προσέλθουν στη Σχολή και να τακτοποιήσουν τα της εγγραφής τους. Κατ' εξαίρεση μπορούν να εγγραφούν στη Σχολή Ξεναγών Κρήτης, χωρίς εισαγωγικές εξετάσεις: α)Οι κάτοχοι προσωρινών αδειών ξεναγήσεως της περιοχής τους, εφ' όσον έχουν τα υπό του άρθρου 7 του παρόντα Κανονισμού οριζόμενα προσόντα, εκτός του ορίου ηλικίας πού μπορεί να ξεπερνά το τεσσαρακοστό έτος και με την προϋπόθεση ότι είχαν πάρει την προσωρινή άδεια εντός της τελευταίας δεκαετίας. Οι εισαγόμενοι μ' αυτόν τον τρόπο θα εξετάζονται για να πάρουν άδεια στις ξένες γλώσσες, εκτός των περιπτώσεων πού έχουν εξετασθεί πρόσφατα σύμφωνα με τα ισχύοντα σήμερα. β)Οι απόφοιτοι των Σχολών Ξεναγών με την προϋπόθεση ότι έχουν τα τυπικά προσόντα, όπως καθορίζονται στο 